Mestna občina Nova Gorica objavlja na podlagi Odloka o proračunu Mestne občine Nova Gorica za leto 2024 (Uradni list RS, št. 134/2023) in na podlagi 1. odstavka 3. člena Odloka o sofinanciranju stroškov sterilizacije in kastracije lastniških mačk in psov v Mestni občini Nova Gorica (Uradni list RS, št. 134/2023, v nadaljevanju: odlok), naslednji

# Javni poziv za sofinanciranje stroškov sterilizacije in kastracije lastniških mačk in psov v Mestni občini Nova Gorica v letu 2024

## **Razpisovalec**

Mestna občina Nova Gorica, Trg Edvarda Kardelja 1, 5000 Nova Gorica (v nadaljevanju: MONG).

## Predmet poziva

Predmet javnega poziva je sofinanciranje stroškov sterilizacije in kastracije lastniških mačk in psov v Mestni občini Nova Gorica

## Osnovni pogoji za kandidiranje na javnem pozivu in zahtevane priloge

### Upravičenci

Do nepovratnih sredstev so upravičene fizične osebe s stalnim prebivališčem na območju Mestne občine Nova Gorica, ki imajo v lasti mačko ali psa.

### Splošni pogoji za sofinanciranje

Sofinancira se stroške sterilizacije ali kastracije za največ dve živali na gospodinjstvo, v katerem prebiva upravičenec.

Prijavitelji ob vložitvi vloge, ki je priloga tega poziva, obvezno priložijo naslednja dokazila:

* **Dokazilo, da imajo stalno prebivališče na območju Mestne občine Nova Gorica**.
* **Fotokopija računa, izdanega v letu 2024**, o opravljeni storitvi pri izvajalcu veterinarskih storitev s podatki o lastniku živali.
* **Fotokopija potnega lista za psa**.

## Višina sredstev in višina sofinanciranja

Sredstva bremenijo proračunsko postavko proračuna Mestne občine Nova Gorica za leto 2024 s številko 09015 – Program zaščite živali, azil za pse. Višina razpisanih sredstev je 5000,00 EUR, od tega za pse do 800,00 EUR.

Višina sofinanciranja znaša:

* Pri sterilizaciji mačke: 30,00 EUR.
* Pri kastraciji mačka:25,00 EUR.
* Pri sterilizaciji psa: 55,00 EUR.
* Pri kastraciji psa: 50,00 EUR.

## Način prijave in roki

Prijavitelji vložijo vloge za dodelitev sredstev na naslov: **Mestna občina Nova Gorica, Trg Edvarda Kardelja 1, 5000 Nova Gorica** ali osebno dostavijo v sprejemno pisarno občine.

Vloga z zahtevano dokumentacijo mora biti oddana v zaprti kuverti s pripisom »**Javni poziv za sofinanciranje stroškov sterilizacije/kastracije – ne odpiraj**«

Rok za oddajo vloge je **do porabe sredstev, oziroma najkasneje do 15. novembra 2024**. Obvestilo o porabi sredstev in zaprtju poziva bo objavljeno na spletni strani Mestne občine Nova Gorica, v kolikor bodo sredstva porabljena pred navedenim rokom.

Šteje se, da je vloga prispela pravočasno, če je bila najpozneje zadnji dan roka za oddajo vlog oddana po pošti s priporočeno pošiljko ali če je bila dostavljena v sprejemno pisarno Mestne občine Nova Gorica najpozneje zadnjega dne razpisnega roka v času uradnih ur, oziroma če jo je Mestna občina Nova Gorica prejela pred objavo obvestila o zaprtju poziva.

## Odpiranje in obravnavanje vlog

**Odpiranje vlog ni javno**. Postopek bo vodil organ občinske uprave, pristojen za gospodarstvo (v nadaljevanju: pristojni organ), ki bo odpiral in obravnaval vse prispele vloge po vrstnem redu prispetja, do porabe proračunskih sredstev, oziroma najkasneje do 15. novembra 2024.

**Če vloga ne bo popolna, bo prijavitelj pisno pozvan, da vlogo dopolni v roku petih dni od prejema poziva za dopolnitev. Nepopolne vloge, ki jih vlagatelji ne bodo dopolnili v navedenem roku, se zavržejo.**

O pravici do sofinanciranja se odloča po vrstnem redu prejetih popolnih vlog. Za vlogo, ki je bila ob vložitvi nepopolna, se šteje kot datum prejema dan, ko je pristojni organ prejel vse zahtevane dopolnitve.

Na podlagi izvedenega postopka pristojni organ izda odločbo o dodelitvi sredstev. Postopek o dodelitvi sredstev se vodi v skladu z določili odloka po pravilih splošnega upravnega postopka.

## Izplačilo sredstev

Sredstva se upravičencu nakažejo v roku 15 dni po dokončnosti odločbe.

## Dodatne informacije

Za vse dodatne informacije v zvezi z javnim pozivom lahko pišete na elektronsko pošto martina.remec-pecenko@nova-gorica.si ali pokličete na tel. št. 05 335 01 30.

Številka: 344-1/2024-1

Nova Gorica, 22. januar 2024

 **Samo Turel**

 **ŽUPAN**

# Vloga za sofinanciranje sterilizacije in kastracije lastniških mačk in psov v Mestni občini Nova Gorica v letu 2024

## Podatki o lastniku živali:

|  |  |
| --- | --- |
| 1. Ime in priimek: |  |
| 2. Naslov stalnega prebivališča: |  |
| 3. Telefon:  |  |
| 4. Davčna številka lastnika živali: |  |
| 5. Številka osebnega računa prijavitelja (TRR) |  |
| 6. Odprt pri banki |  |

Vlagam zahtevek za sofinanciranje (na črto poleg živali se vpiše število živali) – **pravica do subvencioniranja stroškov se prizna za največ dve živali na leto na gospodinjstvo, v katerem prebiva upravičenec**:

1. Sterilizacija mačke:
2. Kastracija mačka:
3. Sterilizacija psice:
4. Kastracija psa:

## Izjava

Podpisani izjavljam:

* da so vsi podatki navedeni v vlogi točni,
* da sem lastnik živali, za katero vlagam zahtevek.
* s podpisom dovoljujem, da organ preveri točnost podatkov pri pristojnih institucijah za potrebe preverjanja podatkov po tem razpisu

Podpis prijavitelja oz. lastnika živali:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Priloge

* fotokopija računa o opravljeni storitvi pri izvajalcu veterinarskih storitev,
* dokazilo o stalnem prebivališču lastnika živali,
* fotokopija potnega lista za psa (v primeru sterilizacije/kastracije psa).

**Osebni podatki vlagatelja se bodo obravnavali v skladu z določbami ZVOP-2 in Uredbe GDPR za potrebe izdaje odločbe o odobritvi ali zavrnitvi sredstev za sofinanciranje sterilizacije oz. kastracije mačk in psov.**